ОБРАЗЕЦ

**ДОКУМЕНТАЦИЯ ЗА УЧАСТИЕ В ПРОЦЕДУРА С ПРЕДМЕТ:**

**Сключване на рамкови договори за Доставка и монтаж на летни, зимни /регионален транспорт, кариерни / гуми и джанти за автомобилите собственост на „Автомагистрали“ ЕАД “**

Изготвил:

/…………………………….. /

Съгласували:

Експерт

/…………………………../

Експерт

/…………………………../

Директор дирекция «ПОП»

/…………………………../

**2022**

**СЪДЪРЖАНИЕ:**

**РАЗДЕЛ I**

**УКАЗАНИЕ ЗА УЧАСТИЕ**

**I.** ОПИСАНИЕ НА ПРЕДМЕТА НА ПОРЪЧКАТА

**II.** ИЗИСКВАНИЯ КЪМ УЧАСТНИЦИТЕ В ПРОЦЕДУРАТА

1. ОБЩИ ИЗИСКВАНИЯ

2. УСЛОВИЯ ЗА ДОПУСТИМОСТ НА УЧАСТНИЦИТЕ

3. КРИТЕРИИ ЗА ПОДБОР НА УЧАСТНИЦИТЕ

**III.** ИЗИСКВАНИЯ КЪМ ОФЕРТИТЕ И НЕОБХОДИМИТЕ ДОКУМЕНТИ

1. ИЗИСКВАНИЯ ПРИ ОФОРМЯНЕ И ПРЕДСТАВЯНЕ НА ОФЕРТИТЕ

2. ИЗИСКВАНИЯ КЪМ СЪДЪРЖАНИЕТО ОФЕРТАТА

**IV.** ИЗИСКВАНИЯ КЪМ ИЗПЪЛНЕНИЕТО НА ПОРЪЧКАТА. ТЕХНИЧЕСКИ СПЕЦИФИКАЦИИ

**V.** ПРОВЕЖДАНЕ НА ПРОЦЕДУРАТА

**VI.** РЕШЕНИЕ ЗА ИЗБОР НА ИЗПЪЛНИТЕЛ

**VII.** СКЛЮЧВАНЕ НА ДОГОВОР

**VIII.** УСЛОВИЯ ЗА ПОЛУЧАВАНЕ НА РАЗЯСНЕНИЯ ПО ДОКУМЕНТАЦИЯТА ЗА УЧАСТИЕ

**IX.** ЗАКЛЮЧИТЕЛНИ УСЛОВИЯ

**РАЗДЕЛ II**

**ОБРАЗЦИ НА ДОКУМЕНТИ**

1. Образец № 1 - АДМИНИСТРАТИВНИ ДАННИ НА УЧАСТНИКА

2. Образец № 2 - ОФЕРТА

3. Образец № 3 - ДЕКЛАРАЦИЯ за липсата на обстоятелствата по чл. 54, ал. 1, т. 1, 2 и 7 от Закона за обществените поръчки

4. Образец № 4 – ДЕКЛАРАЦИЯ за липсата на обстоятелствата на основания за отстраняване;

5. Образец № 5 - ДЕКЛАРАЦИЯ за отсъствие на обстоятелствата по чл. 3, т. 8 или наличие на изключенията по чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРКЛТДС)

6. Образец № 6 – ДЕКЛАРАЦИЯ по чл. 66, ал.2 от Закона за мерките срещу изпирането на пари

7. Образец № 7 – ДЕКЛАРАЦИЯ за липса на свързаност с друг участник, по смисъла на § 1, т. 13 и 14 от допълнителните разпоредби на Закона за публичното предлагане на ценни книжа.

8. Образец № 8 – ДЕКЛАРАЦИЯ за липса на обстоятелствата по чл. 69 от Закона за противодействие на корупцията и за отнемане на незаконно придобитото имущество

9. Образец № 9 – ДЕКЛАРАЦИЯ по ЗЛД

10. Образец №10 – списък с изпълнени услуги

11. Образец №11 – Техническо предложение

12. Образец №12 – Декларация за конфиденциалност

13 .Проект на договор

14. Техническа спецификация

**РАЗДЕЛ I**

**УКАЗАНИЯ ЗА УЧАСТИЕ**

|  |
| --- |
| **І. ОПИСАНИЕ НА ПРЕДМЕТА НА ПОРЪЧКАТА** |

**1. Предмет на поръчката**

**Сключване на рамкови договори за Доставка и монтаж на летни, зимни /регионален транспорт, кариерни / гуми и джанти за автомобилите собственост на „Автомагистрали“ ЕАД “**

**2. Възложител**

Възложител на настоящата поръчка е „Автомагистрали“ ЕАД.

**3. Срок за изпълнение на поръчката**

**3.1.** **Срок за доставка и монтаж –** срокът за доставка и монтажа е до 10 /десет/ работни дни, считано от датата на подаване на заявка от Възложителя.

**3.2.** **Срок за отстраняване на констатирани явни или скрити дефекти** – срокът е до 5 /пет/ работни дни, считано от подписване на констативен протокол за отстраняване на дефектите.

**!!!Важно!!!** Участникът посочва срокове за изпълнение в работни дни, който не може да надвишава посочения по-горе срок.

**4. Срок на валидност на офертите**

**4.1.** Срокът на валидност на офертите трябва да бъде не по-малък от **90 календарни дни**, считано от крайния срок за получаване на офертите.

**4.2.** Възложителят може да поиска от участниците да удължат срока на валидност на офертите до сключване на договора.

**4.3.** Участникът ще бъде отстранен от участие в процедурата за възлагане на настоящата поръчка, ако представи оферта с по-кратък срок на валидност или откаже да удължи срока на валидност на офертата си след отправяне на покана от страна на възложителя и в определения в нея срок.

|  |
| --- |
| **ІІ. ИЗИСКВАНИЯ КЪМ УЧАСТНИЦИТЕ В ПРОЦЕДУРАТА** |

**1. Общи изисквания**

**1.1.** Оферта могат да подадат всички „заинтересовани лица“. „Заинтересовани лица“ са български или чуждестранни физически или юридически лица, включително техни обединения, които са получили покана за участие и отговарят на предварително обявените от възложителя условия.

**1.2.** В случай, че участникът е обединение (или консорциум), което не е регистрирано като самостоятелно юридическо лице, тогава участниците в него сключват договор, съдържащ минимум следната информация:

\* правата и задълженията на участниците в обединението;

\* разпределението на отговорността между членовете на обединението;

\* дейностите, които ще изпълнява всеки член на обединението;

\* определяне на партньор, който да представлява обединението за целите на поръчката.

**1.2.1.** Възложителят не поставя и няма изискване за създаване на юридическо лице в случай, че избраният за изпълнител участник е обединение, което не е самостоятелно юридическо лице.

**1.2.2.** Не се допускат промени в състава на обединението след крайният срок за подаване на офертите.

**1.2.3.** В настоящата процедура едно физическо или юридическо лице може да участва само в едно обединение.

**1.3.** Участникът може да се позовава на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите способности и професионалната компетентност.

**1.3.1.** По отношение на критериите, свързани с професионална компетентност, участникът може да се позовава на капацитета на трети лица само ако лицата, с чиито образование, квалификация или опит се доказва изпълнение на изискванията на възложителя, ще участват в изпълнението на частта от поръчката, за която е необходим този капацитет.

**1.3.2.** Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.

**1.3.3.** Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.

**2. Условия за допустимост на участниците**

**2.1.** Възложителят отстранява от участие в процедура за възлагане на поръчката участник, когато:

2.1.1. е осъден с влязла в сила присъда, освен ако е реабилитиран, за престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;

2.1.2. е осъден с влязла в сила присъда, освен ако е реабилитиран, за престъпление, аналогично на тези по т. 1, в друга държава членка или трета страна;

2.1.3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на участника, или аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;

2.1.4. е налице неравнопоставеност по смисъла на чл. 44, ал. 5 ЗОП;

2.1.5. е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

2.1.6. е налице конфликт на интереси, който не може да бъде отстранен.

**2.2.** Основанията по т.2.1.1, 2.1.2. и 2.1.6 се отнасят за лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи.

**2.3.** Основанията по т.2.1.3. не се прилагат, когато размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година.

**2.4.** Възложителят отстранява от участие в процедурата участник, за когото е налице някое от следните обстоятелства:

**2.4.1.** обявен е в несъстоятелност или е в производство по несъстоятелност, или е в процедура по ликвидации, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че кандидатът или участникът е чуждестранно лице – се намира в подобно положение, произтичащо от сходна процедура, съгласно законодателството на държавата, в която е установен.

**2.4.2.** сключил е споразумение с други лица с цел нарушаване на конкуренцията, когато нарушението е установено с акт на компетентен орган.

**2.4.3.** доказано е, че е виновен за неизпълнение на договор, сключен с държавен/общински орган или публично предприятие по смисъла на Закона за публичните предприятия, довело до предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора.

**2.4.4.** опитал е да:

а) повлияе на вземането на решение от страна на Възложителя, свързано с отстраняването, подбора или възлагането, включително чрез предоставяне на невярна или заблуждаваща информация;

б) получи информация, която може да му даде неоснователно предимство в процедурата.

**2.5.** Други основания за отстраняване

Възложителят ще отстрани от участие в процедурата:

**2.5.1.** Участник за който е налице обстоятелството по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици.

*Забележка: т. 2.5.1. не се прилага /чл. 4 от ЗИФОДРЮПДРКЛТДС/, когато:*

*1. акциите на дружеството, в което пряко или косвено участва дружество, регистрирано в юрисдикция с преференциален данъчен режим, се търгуват на регулиран пазар или многостранна система за търговия в държава - членка на Европейския съюз, или в друга държава - страна по Споразумението за Европейското икономическо пространство, или на еквивалентен регулиран пазар, определен с наредба на Комисията за финансов надзор, и за дружеството се прилагат изискванията на правото на Европейския съюз за прозрачност по отношение на информацията за емитентите, чиито ценни книжа са допуснати за търгуване на регулиран пазар или на многостранна система за търговия, или еквивалентни международни стандарти и действителните собственици - физически лица, са разкрити по реда на съответния специален закон;*

*2. дружеството, регистрирано в юрисдикция с преференциален данъчен режим, е част от икономическа група, чието дружество майка е местно лице за данъчни цели на държава,* *с която Република България има влязла в сила спогодба за избягване на двойното данъчно облагане или влязло в сила споразумение за обмен на информация, и неговите действителни собственици - физически лица, са вписани в регистъра по чл. 6 от ЗИФОДРЮПДРКЛТДС;*

*3. дружеството, регистрирано в юрисдикция с преференциален данъчен режим, е част от икономическа група, чието дружество майка или дъщерно дружество е българско местно лице и неговите действителни собственици - физически лица, са вписани в регистъра по чл. 6 от ЗИФОДРЮПДРКЛТДС или се търгува на регулиран пазар или многостранна система за търговия в държава - членка на Европейския съюз, или в друга държава - страна по Споразумението за Европейското икономическо пространство;*

*4. дружеството, в което пряко или косвено участва дружество, регистрирано в юрисдикция с преференциален данъчен режим, е издател на периодични печатни произведения и е представило информация за действителните собственици - физически лица, по реда на Закона за задължителното депозиране на печатни и други произведения;*

*5. дружеството, регистрирано в юрисдикция с преференциален данъчен режим, е местно лице за данъчни цели на държава - страна по Споразумението за държавните поръчки на Световната търговска организация, както и на държава, с която Европейският съюз има сключено двустранно споразумение, гарантиращо достъпа до пазара на обществени поръчки в Европейския съюз, и неговите действителни собственици - физически лица, са вписани в регистъра по чл. 6 от ЗИФОДРЮПДРКЛТДС - за дейностите, за които се прилага споразумението;*

*6. дружеството, регистрирано в юрисдикция с преференциален данъчен режим, е местно лице за данъчни цели на отвъдморска страна или територия съгласно Решение на Съвета 2013/755/ЕС от 25 ноември 2013 г. за асоцииране на отвъдморските страни и територии към Европейския съюз ("Решение за отвъдморско асоцииране") (OB, L 344/1 от 19 декември 2013 г.) и неговите действителни собственици - физически лица, са вписани в регистъра по чл. 6 от ЗИФОДРЮПДРКЛТДС - за дейностите, за които се прилага решението;*

*7. дружеството, регистрирано в юрисдикция с преференциален данъчен режим, е местно лице за данъчни цели на държава, с която Република България има сключено международно търговско и/или икономическо споразумение, включително и задължения по Общото споразумение по търговията с услуги на Световната търговска организация, и неговите действителни собственици - физически лица, са вписани в регистъра по чл. 6 от ЗИФОДРЮПДРКЛТДС;*

*8. дружеството, регистрирано в юрисдикция с преференциален данъчен режим, е част от икономическа група, чието дружество майка е местно лице за данъчни цели на държава, с която Република България има сключено международно търговско и/или икономическо споразумение, включително и задължения по Общото споразумение по търговията с услуги на Световната търговска организация, и неговите действителни собственици - физически лица, са вписани в регистъра по чл. 6 от ЗИФОДРЮПДРКЛТДС.*

**2.5.3.** Участник, който не отговаря на поставените критерии за подбор или не изпълни друго условие, посочено в тази документация.

**2.5.4.** Участник, който е представил оферта, която не отговаря на предварително обявените условия на поръчката;

**2.5.5.** Участник, който е представил необичайно благоприятна оферта по смисъла на чл. 72 от ЗОП и:

**2.5.5.1.** не е представил в срок изисканата му обосновка; или

**2.5.5.2.** чиято оферта не е приета, съгласно чл. 72, ал. 3 - 5 от ЗОП.

**2.5.6.** Участник, който след покана от Възложителя и в определения в нея срок не удължи срока на валидност на офертата си.

**3. КРИТЕРИИ ЗА ПОДБОР НА УЧАСТНИЦИТЕ**

С посочените по-долу критерии за подбор Възложителят е определил минималните изисквания за допустимост по отношение на участниците в процедурата с цел установяване на възможността им за изпълнение на поръчката.

При участие на обединения, които не са юридически лица, съответствието с критериите за подбор се доказва от обединението – участник, а не от всяко от лицата, включени в него, с изключение на съответната регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединение.

**3.1. Изисквания към икономическото и финансово състояние на участниците**

**3.1.1.** Изисква се участникът в поръчката за последната 1 (една) приключила финансовa годинa да предостави положително ГФО

\* За доказване на минималното изискване участникът представя ГФО за последната 1 (една) приключила финансова година.

**3.1.2. Участникът следва да е изпълнил през последните 3 (три) години, считано от датата на подаване на офертата, минимум 1 (една) услуга с предмет, идентични или сходни с тези на поръчката.**

*\*Под дейности (доставки), сходни с тези на настоящата поръчка,* *следва да се разбира* *доставка и монтаж на автомобилни гуми.*

\*За доказване на обстоятелствата, участникът следва да представи списък по Образец № 10 на доставките, идентични или сходни с тези на настоящата поръчка, с посочване на сумите, датите и получателите.

|  |
| --- |
| **ІІІ. ИЗИСКВАНИЯ КЪМ ОФЕРТИТЕ И НЕОБХОДИМИТЕ ДОКУМЕНТИ** |

**1. Подготовка на офертата:**

1.1. Участниците трябва да проучат всички указания и условия за участие, дадени в документацията за участие.

1.2. При изготвяне на офертата всеки участник трябва да се придържа точно към обявените от Възложителя условия.

1.3. Отговорността за правилното разбиране на документацията за участие се носи единствено от участниците.

1.4. Представянето на оферта задължава участника да приеме напълно всички изисквания и условия, посочени в тази документация, при спазване на българското законодателство.

1.5. До изтичането на срока за подаване на офертите всеки участник в процедурата може да промени, допълни или да оттегли офертата си.

1.6. Всеки участник в процедурата има право да представи само една оферта.

1.7. Лице, което участва в обединение или е дало съгласие да бъде подизпълнител на друг участник, не може да подава самостоятелна оферта.

1.8. Офертата не може да се предлага във варианти.

1.9. Представените образци в документацията за участие и условията описани в тях са задължителни за участниците. Офертите на участниците трябва да бъдат напълно съобразени с тези образци.

1.10. Офертата се подписва от лицето, представляващо участника или от надлежно упълномощено лице или лица, като в офертата се прилага пълномощното от представляващия дружеството.

**2. Съдържание на офертата:**

2.1. Офертата се представя на български език в запечатан, непрозрачен плик от участника, или от упълномощен от него представител – лично или чрез пощенска или друга куриерска услуга с препоръчана пратка с обратна разписка, на адреса, посочен от Възложителя.

Върху плика участникът посочва:

наименованието на участника, включително участниците в обединението, когато е приложимо;

адрес за кореспонденция, телефон и по възможност – факс и електронен адрес;

наименованието на поръчката.

2.2. Ако за участник се установи липса, непълнота или несъответствие на информацията, с изискванията към личното му състояние или критериите за подбор, посочени в настоящите указания, ще бъде отстранен от участие в процедурата.

2.3. Всички документи трябва да са:

а) подписани или заверени (когато са копия) с гриф „Вярно с оригинала” и подпис, освен документите, за които са посочени конкретни изискванията за вида и заверката им;

б) документите и данните в офертата се подписват само от лица с представителни функции, съгласно търговската регистрация или упълномощени за това лица. Във втория случай се изисква да се да се представи оригинал или нотариално заверено копие на пълномощно за изпълнението на такива функции;

в) по предложението не се допускат никакви вписвания между редовете, изтривания или корекции.

**3. Съдържание на Плика:**

**3.1. Опис на представените документи**, съдържащи се в офертата, подписан от участника.

**3.2. Документ, от който да е видно правното основание за създаване на обединение,** в случай, че участникът е обединение, което не е юридическо лице, подписан от лицата включени в обединението.

Документът следва да съдържа следната информация:

правата и задълженията на участниците в обединението;

разпределението на отговорността между членовете на обединението;

дейностите, които ще изпълнява всеки член на обединението;

определяне на партньор, който да представлява обединението за целите на поръчката.

**3.3.** документ за упълномощаване, когато лицето, което подава офертата, не е законният представител на участника – **оригинал или нотариално заверено копие**;

**4**. **Изисквания към съдържанието на Техническото предложение за изпълнение на поръчката.**

4.1. Техническо предложение - Образец № 11 в съответствие с изискванията на Възложителя, включващо:

- срок за изпълнение на доставката и монтажа в работни дни;

- срок за отстраняване на констатирани явни или скрити дефекти в работни дни;

- характеристики на автомобилните гуми съгласно образец №11

**-** сертификационно предложение за всеки един от артикулите;

**-** гаранционен срок на гумите ;

**5 Други документи:**

5.1. **Документ, от който да е видно правното основание за създаване на обединение,** в случай, че участникът е обединение, което не е юридическо лице, подписан от лицата включени в обединението.

Документът следва да съдържа следната информация:

правата и задълженията на участниците в обединението;

разпределението на отговорността между членовете на обединението;

дейностите, които ще изпълнява всеки член на обединението;

определяне на партньор, който да представлява обединението за целите на поръчката.

5.2.документ за упълномощаване, когато лицето, което подава офертата, не е законният представител на участника – **оригинал или нотариално заверено копие**.

**6. Запечатване**

**6.1.** Документите се представят в запечатан непрозрачен плик, върху който се посочва:

|  |
| --- |
| Оферта за участие в поръчка с предмет:  «..................................» /посочва се наименованието на поръчката/  Участник:(посочва се името на участника)  Адрес и телефон/факс и ел. поща: …………..  До  „АВТОМАГИСТРАЛИ“ ЕАД  Гр. София, 1618  Бул. Цар Борис III, 215, ет.4  деловодство |

6.2.Пликът включва документите посочени в т. 3 „Съдържание на плика“,.

7.3.Участник, документите в чиято оферта не са систематизирани по указания по-горе начин се отстранява от участие в процедурата.

**7. Място и срок за подаване на оферти**

7.1.Офертата се представя от участника или от упълномощен от него представител лично или по пощата с препоръчано писмо с обратна разписка на адрес: Република България, обл. София (Столица), общ. Столична, гр. София 1618, бул. „Цар Борис III“ № 215, ет. 4, всеки работен ден от 09:00 ч. до 16:00 ч.

7.2.Срокът за подаване на оферти е посочен в поканата.

7.3.Всеки участник следва да осигури своевременното получаване на офертата от Възложителя.

7.4.До изтичане на срока за получаване на оферти, всеки участник може да промени, допълни или оттегли офертата си.

7.5.Оттеглянето на офертата прекратява по-нататъшното участие на участника в процедурата.

7.6.Допълнението и промяната на офертата трябва да отговарят на изискванията и условията за представяне на първоначалната оферта, като върху плика бъде отбелязан и текст „Допълнение/Промяна на оферта“ (с входящ номер).

**8. Приемане и връщане на оферти**

8.1. При подаване на офертата и приемането й върху плика се отбелязва входящ номер и дата на постъпване и посочените данни се отбелязват във входящ регистър. На всеки един участник, се предоставя лист с отбелязан на него регистрационен номер и дата на подаване на офертата за участие в процедура.

8.2. Оферти, които са представени след изтичане на крайния срок за получаване или в незапечатан, прозрачен или скъсан плик, не се приемат за участие в процедурата и се връщат незабавно на участниците. Тези обстоятелства се отбелязват във входящия регистър.

8.3. Когато към момента на изтичане на крайния срок за получаване на офертите посочен в Поканата за оповестяване на поръчката, пред мястото, определено за тяхното подаване все още има чакащи лица, те се включват в списък, който се подписва от представител на Възложителя и присъстващите лица. Офертите на лицата от списъка се приемат.

8.4.Не се допуска приемане на оферти от лица, които не са включени в списъка по т. 8.3.

**9. Отваряне на офертите**

9.1.След изтичане на срока за получаване на оферти за участие в поръчката, назначена от Възложителя комисия разглежда, оценява и класира представените оферти.

9.2.Отварянето на офертите се извършва на закрито заседание на комисията.

|  |
| --- |
| **ІV. ИЗИСКВАНИЯ КЪМ ИЗПЪЛНЕНИЕТО НА ПОРЪЧКАТА**  **ТЕХНИЧЕСКА СПЕЦИФИКАЦИЯ** |

**1. Общи изисквания:**

1.Всички предлагани от участниците автомобилни гуми следва да бъдат:

1.1.произведени от качествени материали, осигуряващи нормална и безпроблемна експлоатация за периода на ползването им;

1.2. да отговарят на нормативно определените изисквания по отношение нови неупотребявани автомобилни гуми от клас С1, С2 и С3 (Правило №30 на ИКЕ /Икономическа комисия за Европа/при ООН и Правило №54 на ИКЕ /Икономическа комисия за Европа/при ООН);

1.3. да съответстват по показатели и параметри на техническите изисквания на възложителя, посочени в техническите спецификации;

1.4. допуска се скоростния и тегловииндекс на предлаганите гуми да бъде по-висок от посочения.

**2.Други изисквания:**

2.Всички предлагани от участниците автомобилни гуми следва да отговарят и на посочените по-долу изисквания:

2.1. Участникът е задължен да предложи в офертата си всички артикули, изброени в техническата спецификация. Предложените в офертата артикули трябва да отговарят на изискванията, посочени в настоящата спецификация.

За всеки отделен артикул, обект на спецификацията, участникът попълва отделно сертификационно предложение (по приложен образец), като към него прилага:

* Оторизационно писмо или договор със завода производител на автомобилната гума, удостоверяващи съответствието на стоката със съответните спецификации или стандарти, в случай, че не е производител (в оригинал или заверено копие);
* Документ за хомологация на предлаганата гума, конкретно за артикула /за конкретната марка/ модел и типо размери, удостоверяващ ниво на качество съгласно установените европейски стандарти на територията на Европейския съюз - заверено копие;
* Валиден сертификат, който удостоверява системата за управление на качество по стандарт EN ISO 9001 или еквивалентен с предмет производство на автомобилни гуми, на името производителя на всеки от артикулите, обект на поръчката –в заверено копие.

2.2. Гумите да са оригинални и не рециклирани.

2.3. Гумите да са нови, неупотребявани от деня на производството до деня на доставката.

2.4. Гумите да са свободни от права на трети лица върху вещта.

2.5. Гумите да са произведени през 2021 г./2022 г.

2.6. Срокът на годност на доставяните артикули трябва да покрива периода на използването им, съгласно предписанията на производителя, но не по-малко от 12 месеца, считано от датата на тяхната доставка.

2.7. За предлаганите автомобилни гуми трябва да се представят валидни документи удостоверяващи качеството и произхода на стоките, заверени от участника копия на сертификати, официални етикети отговарящи на Европейския регламент, относно етикетирането на гумите, декларации за съответствие или други еквивалентни документи.

2.8. Участникът декларира, че ще приемаме излезлите от употреба гуми съгласно изискванията на националното законодателство.

**3. Място за изпълнение**

В сервизните центрове на изпълнителя- стационарни или мобилни.

**4. Количество**

Прогнозно количество е упоменато в техническата спецификация неразделна част от техническото предложение на Възложителя.

**5. Начини за изпълнение на отделните доставки и монтаж**

Изпълнението на поръчката се извършва в договорените срокове в сервизните центрове /стационарни или мобилни/ на Изпълнителя и включва демонтаж на старите, монтаж и баланс на новите гуми, включително тежести и нови вентили (в случай, че е необходимо). За извършените работи се подписват приемо-предавателни протоколи от представители на страните по договора.

**Няма да бъдат монтирани гуми с неясна, нетрайна и/или заличена маркировка, неотговарящи по маркирани показатели (размер, теглови и скоростен индекс, DOT - седмица и година на производство) на оферираните от Изпълнителя и трябва да бъдат заменени на място. Същото се отнася и за всички гуми, за които не може да се постигне** **задоволителен баланс при първоначалното балансиране на гумите**.

**6. Изисквания към участниците**

1.Изпълнителят да гарантира качеството на автомобилните гуми. При установени отклонения и/или проявени дефекти на автомобилните гуми при монтажа, и/или по време на гаранционния срок да бъдат подменяни от Изпълнителя за негова сметка във възможно най-кратък срок.

При установени отклонения и/или проявени дефекти по време на монтажа - в рамките на определения ден за монтаж, а по време на гаранционния срок - не по-късно от 5 работни дни от датата на уведомлението.

**2. Участниците е необходимо да разполагат със сервизи / стационарни или мобилни/, в които ще бъде извършен демонтажът на старите и монтажът на новите автомобилни гуми.** **Сервизите трябва да са разположени в градовете, в които се намира автотранспортната техника или най-близкиите за Възложителя:**

**- База Торос; АБП Елешница; БПС Елешница; ОП Ябланица; АБП Перник; ОП Пловдив; ОП Чирпан; ОП Бургас; АБП Ихтиман; АБП Калугерово; ЦУ – София.**

**7. Специални изисквания**

1.Оферираните гуми трябва покриват посочените от Възложителя изисквания.

2.Експлоатационни характеристики на гумите трябва да отговарят на изискванията на сигурност, аквапланинг, стабилност в завой при различни пътни условия, спирачен път, управляемост и др.

3. Всички летни гуми от един и същи размер следва да се оферират, доставят и монтират от една и съща марка.

4. Всички зимни гуми от един и същи размер следва да се оферират, доставят и монтират от една и съща марка.

5. Гумите, обект на поръчката, трябва да са издръжливи на киселинни и алкални въздействия на веществата, с които се обработва пътното платно, особено при зимни условия.

6. За срока на действие на договора Изпълнителят е длъжен да приема демонтираните гуми, които Възложителят е определил, че ще бъдат бракувани след монтирането на новите, като трябва да издаде протокол за предадените гуми. Изпълнителят трябва да притежава съответния документ по чл. 35 от Закона за управление на отпадъците.

|  |
| --- |
| **V. ПРОВЕЖДАНЕ НА ПРОЦЕДУРАТА** |

**1. Общи положения**

1.1. Процедурата се открива със Заповед на изпълнителния директор, издадена във основа на Решение на съвета на директорите на „Автомагистрали“ ЕАД, за провеждане и утвърждаване на документацията.

1.2. Проявилите интерес поканени кандидати получават екземпляр от документацията от деловодството на „Автомагистрали“ ЕАД.

1.3. Техническия секретар/Деловодителят изготвя и поддържа – Регистър на постъпилите оферти за настоящата поръчка в Автомагистрали ЕАД, в който се завеждат с регистрационни номера всички документи свързани с поръчката (заповеди, протоколи, декларации, решения, оригиналът на документациятаи др.).

1.4. Техническия секретар/Деловодителят завежда с регистрационен номер подадените от участниците оферти за участие в поръчката, като отбелязва върху тях по траен начин, регистрационния номер и датата на подаване. Получените оферти от участниците се съхраняват в каса, до датата на провеждане на процедурата. На всеки един участник, техническия секретар предоставя лист с отбелязан на него регистрационен номер и дата на подаване на офертата за участие в процедура.

**2. Комисия за разглеждане, оценка и класиране на офертите**

**2.1.** Възложителят назначава комисия за разглеждане, оценка и класиране на офертите след изтичане на срока за приемане на офертите.

**2.2.** Възложителят определя за членове на комисията лица, които нямат конфликт на интереси с участниците.

**2.3.** Членовете на комисията са длъжни да пазят в тайна обстоятелствата, които са узнали във връзка със своята работа в комисията.

**2.4.** Членовете на комисията представят на възложителя декларация, за съответствие на изискванията по т. 2.2. след получаване на списъка с участниците и на всеки етап от процедурата, когато настъпи промяната в декларираните обстоятелства.

**2.5.** Всеки член на комисията е длъжен да си направи самоотвод, когато установи, че:

1. по обективни причини не може да изпълнява задълженията си;

2. е възникнал конфликт на интереси.

**2.6.** След изтичане на срока за получаване на оферти за участие в поръчката, назначена от Възложителя комисия разглежда, оценява и класира представените оферти.

2.7. Получените оферти се предават от техническия секретар на председателя на комисията. В случай, че няма такива техническия секретар уведомява председателя на комисията.

2.8. Поръчката може да се проведе и когато е подадена само една оферта за участие. Участникът се обявява за спечелил по предложената от него цена и предложение за изпълнение на поръчката, които отговарят на първоначално обявените условия.

2.9. Председателят на комисията отваря офертите на участниците по реда на тяхното постъпване в деловодството на Възложителя, като съобщава имената на съответния участник.

2.10. Комисията преглежда документите за съответствието им с поставените изисквания на Възложителя. В случай, че се установи непълнота на представените документи или несъответствие с поставените изисквания, участникът се отстранява от участие.

2.11. Комисията изготвя протокол за извършените от нея действия по провеждане на поръчката, който се подписва от всички членове на комисията и се предоставя на изпълнителния директор на „Автомагистрали“ ЕАД /Възложител/ за утвърждаване. Протоколът се изготвя в един екземпляр. Преписи от протокола се предоставят на участниците при поискване. Протоколът се завежда с регистрационен номер и се класира в папката с името на обекта/обектите, предмет на процедура.

2.12. При възникване на обстоятелства, които правят невъзможно откриването на поръчката или нейното приключване, комисията съставя протокол, въз основа на който Възложителят определя провеждането на нова поръчка или прекратява същата

|  |
| --- |
| **VІ. РЕШЕНИЕ ЗА ИЗБОР НА ИЗПЪЛНИТЕЛ** |

**1. Определяне на изпълнител на поръчката**

**1.1.** В 10-дневен срок от утвърждаване на доклада възложителят издава решение за определяне на изпълнител/и или за прекратяване на процедурата.

**1.2.** Възложителят определя за изпълнител/и на поръчката участник, за когото са изпълнени следните условия:

1.2.1. не са налице основанията за отстраняване от процедурата и отговаря на критериите за подбор;

|  |
| --- |
| **VІІ. СКЛЮЧВАНЕ НА ДОГОВОР** |

**1.1.** Възложителят сключва рамкови договори с участниците, които отговарят на критерийте за подбор заложение от Възложителя.

**1.2.** Възложителят:

1. Отправя заявка/покана до всички страни с които има сключени рамкови договори.

2. В заявката/поканата се определя подходящ срок за представяне на оферти, като се вземе предвид предмета, обема и времето, необходимо за изпращане на офертите;

4. Определя за изпълнител участника, предложил най-добрата оферта, и най - добра търговска отстъпка.

**1.3.** Договорът се сключва в съответствие с проекта на договора, представен в документацията и включва всички предложения от офертата на участника, въз основа на които е определен за изпълнител. Когато за изпълнител е определено обединение, участниците в обединението носят солидарна отговорност за изпълнение на договора.

**1.4.** В случай че определеният изпълнител е неперсонифицирано обединение на физически и/или юридически лица, договорът се сключва, след като изпълнителят представи пред Възложителя заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено.

**1.5.** Лицето, определено за изпълнител трябва да отговаря на изискванията и ограниченията по документацията и към момента на сключване на договора.

**2. Документи, които избраният изпълнител представя при сключване на договора**

**2.1.** Преди сключването на договора, участникът, определен за изпълнител, представя следните документи:

2.1.1. свидетелство за съдимост;

2.1.2. удостоверение от органите по приходите и удостоверение от общината по седалището на участника за липса на задължения към държавата или общината;

2.1.3. удостоверение издадено от Агенцията по вписванията, за липса на вписани обстоятелства относно несъстоятелност и ликвидация на участника.

2.1.4. актуални документи удостоверяващи съответствието с поставените критерии за подбор.

**2.2.** Когато участникът, определен за изпълнител, е чуждестранно лице, той представя съответните документи, издадени от компетентен орган, съгласно законодателството на държавата, в която участникът е установен.

**2.3.** Когато в държавата, в която участникът е установен, не се издават документи за посочените обстоятелства или когато документите не включват всички обстоятелства, участникът представя декларация, ако такава декларация има правно значение според закона на държавата, в която е установен.

**2.4.** Когато декларация няма правно значение, участникът представя официално заявление, направено пред компетентен орган в съответната държава.

|  |
| --- |
| **VІІІ. УСЛОВИЯ ЗА ПОЛУЧАВАНЕ НА РАЗЯСНЕНИЯ ПО ДОКУМЕНТАЦИЯТА ЗА УЧАСТИЕ** |

**1. Общи указания - разяснения**

**1.1**. Участниците могат да поискат писмено от Възложителя разяснения по условията за провеждане на процедурата до 2 (два) дни преди изтичане на срока за получаване на офертите на **email:** [**info@avtomagistrali.com**](mailto:info@avtomagistrali.com)

**2. Разходи по подготовка на офертата**

Всички разходи, свързани с участието, включително и разходите във връзка с проучванията и запознаването с обекта, са изцяло за сметка на заинтересованите лица, съответно на участниците.

**3. Обмяна на информация**

**3.1.** До приключване на процедурата за възлагане на поръчкатa не се позволява размяна на информация по въпроси, свързани с провеждането и, между заинтересовано лице, участник или техни представители и:

а) органите и служители на възложителя, свързани с провеждането на процедурата;

б) органите, длъжностните лица, консултантите и експертите, участвали в изработването и приемането на документацията за участие.

**3.2.** Органите, длъжностните лица, консултантите и експертите, имащи отношение към провеждането на процедурата, нямат право да разгласяват информация относно извършваните от тях действия по или във връзка с откритата процедура, освен в случаите и по реда, определени с документацията.

|  |
| --- |
| **ІX. ЗАКЛЮЧИТЕЛНИ УСЛОВИЯ** |

**1. Сроковете, посочени в тази документация се изчисляват, като следва:**

**1.1.** При определяне на срокове, които са в дни и се броят след определено действие или събитие, не се брои деня на настъпване на действието или събитието.

**1.2.** Когато срокът изтича определено число дни преди известен ден, този ден се взема предвид при определяне на датата, до която се извършва съответното действие. Когато последният ден от срока е неприсъствен, срокът изтича в първия присъствен ден.

**1.3.** Последният ден на срока изтича в момента на приключване на работното време на възложителя.

**4. Сроковете в документацията са в календарни дни.** Когато срокът е в работни дни, това е изрично указано при посочването на съответния срок.