**РАМКОВ ДОГОВОР**

Днес, ………………, между:

1. „**Автомагистрали“ ЕАД**, вписано в Търговския регистър към Агенция по вписванията с ЕИК 831646048, със седалище и адрес на управление: гр. София, бул. „Цар Борис III“ № 215, представлявано от ..................................... – в качеството му на Изпълнителен директор, наричано за краткост по-долу ВЪЗЛОЖИТЕЛ, от една страна

и

2. …………… вписано в Търговския регистър към Агенция по вписванията с ЕИК………., със седалище и адрес на управление: …………………, представлявано от ……………….. – в качеството му на…….., наричано за краткост по-долу „ИЗПЪЛНИТЕЛ”, от друга страна,

се сключи настоящият договор за следното:

**I. ПРЕДМЕТ НА ДОГОВОРА**

**Чл. 1 (1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извършва срещу заплащане:

* Доставка на нови гуми (зимни и летни), в зависимост от нуждите на ВЪЗЛОЖИТЕЛЯ;
* Смяна на гуми (нови или стари, собственост на ВЪЗЛОЖИТЕЛЯ) - демонтаж, монтаж и баланс – извършва се при подготовка на служебните МПС за използване през пролетно - летния и есенно - зимния период и при необходимост.

(2) Изпълнението на дейностите, предмет на настоящия договор, ще бъдат възлагани след като ВЪЗЛОЖИТЕЛЯТ отправи заявка/покана до всички страни, с които има сключени рамкови договори, в която представя подходящ срок за представяне на оферти, като взима предвид предмета, обема и времето, необходимо за изпращане на офертите. Възложителя определя за изпълнител участника, предложил най-добрата оферта, и най добра търговска отстъпка

(3) Индивидуализиращи данни за необходимите гуми са посочени в Техническото предложение, неразделна част от настоящия договор.

(4) ИЗПЪЛНИТЕЛЯТ се задължава да извършва дейностите по ал. 1 от договора при предоставянето на МПС в сервизния пункт на ИЗПЪЛНИТЕЛЯ, а когато това е невъзможно, ИЗПЪЛНИТЕЛЯТ предоставя мобилно обслужване.

(5) В случай, че ВЪЗЛОЖИТЕЛЯТ придобие нови МПС през срока на действие на настоящия договор, ИЗПЪЛНИТЕЛЯТ се задължава да извършва доставка на гуми, демонтаж, монтаж и баланс и за новопридобитите МПС, при условията и цените на настоящия договор.

**ІІ. СРОК ЗА ИЗПЪЛНЕНИЕ**

**Чл. 2.** Срокът на договора е 12 (дванадесет) месеца, считано от датата на сключването му и може да бъде удължаван.

**Чл. 3** (1) ИЗПЪЛНИТЕЛЯТ ще извършва доставка, демонтаж/монтаж и баланс на гумите в рамките на ……… работни дни, след заявка от ВЪЗЛОЖИТЕЛЯ, съгласно Предложение за изпълнение на поръчката.

(2) ВЪЗЛОЖИТЕЛЯТ има право да контролира извършваните от ИЗПЪЛНИТЕЛЯ дейности по доставка, монтаж/демонтаж и баланс на гумите. ИЗПЪЛНИТЕЛЯТ се задължава да осигури достъп на ВЪЗЛОЖИТЕЛЯ до всички свои сервизни пунктове с цел осъществяване контрол на качеството на дейностите.

**III. ПРАВА И ЗАДЪЛЖЕНИЯ НА СТРАНИТЕ**

**Чл. 4** ВЪЗЛОЖИТЕЛЯТ има следните права и задължения:

(1) да заявява предварително необходимите гуми при условията на договора;

(2) да представя моторните превозни средства за демонтаж/монтаж, ремонт и баланс на гумите в сервизния пункт на Изпълнителя;

(3) да заплаща определената цена по размер, начин и срок, уговорени между страните.

**Чл. 5** ИЗПЪЛНИТЕЛЯТ има следните права и задължения:

(1) да изпълни доставките и услугите качествено, в съответствие с договорените изисквания и да ги предава на ВЪЗЛОЖИТЕЛЯ в срок;

(2) да отстрани за своя сметка допуснатите грешки и направени пропуски, констатирани от ВЪЗЛОЖИТЕЛЯ;

(3) да предоставя на ВЪЗЛОЖИТЕЛЯ информация за хода на работата по изпълнение на доставката/услугата, както и да му осигурява възможност за осъществяване на контрол по изпълнението относно качество и др. във всеки момент от изпълнението на договора, без това да пречи на изпълнението;

(4) да доставя гуми, които са произведени през 2020 г./2021 г., със съответната щампа (DOT), доказваща годината на производство;

(5) да гарантира качеството на извършените от него услуги по демонтаж/монтаж, ремонт и баланс на гумите;

(6) да представя на ВЪЗЛОЖИТЕЛЯ сертификат за произход и качество и гаранционна карта за доставените гуми, с описани марка и размери на гумите;

(7) ИЗПЪЛНИТЕЛЯТ е длъжен в срока на гаранцията да подмени и монтира за своя сметка всяка гума, която е показала дефекти, пречещи на нормалната експлоатация на същите в срок до 5 работни дни. Всички дефекти и скрити недостатъци се отстраняват от и за сметка на ИЗПЪЛНИТЕЛЯ;

(8) да получи уговореното възнаграждение по реда и условията на договора;

(9) да спазва стриктно условията за експлоатация на производителя при монтажа на гумите на съответното МПС;

(10) да приема с предимство моторните превозни средства, собственост на ВЪЗЛОЖИТЕЛЯ за демонтаж/монтаж и баланс на гумите в сервизния си пункт;

(11) ИЗПЪЛНИТЕЛЯТ е длъжен да сключи договор за подизпълнение, когато е обявил в офертата си ползването на подизпълнител.

**IV. ПРИЕМАНЕ НА ИЗПЪЛНЕНИЕТО**

**Чл. 6** (1) Приемането на изпълнението на извършените дейности, предмет на настоящия договор, се извършва с приемо – предавателен протокол на доставени гуми и издадена подробна фактура - оригинал за доставката, демонтажа, монтажа и извършения баланс, съдържащ:

* вида на извършените дейности;
* броя и вида на гумите;
* вид, марка и регистрационен номер на автомобила;
* вид на ремонта;
* престой на автомобила в часове.

(2) Протоколът по предходната алинея се подписва от ВЪЗЛОЖИТЕЛЯ /негов представител/ и ИЗПЪЛНИТЕЛЯ /негов представител/;

(3) ИЗПЪЛНИТЕЛЯТ се задължава да попълва приемо – предавателния протокол. При неизпълнение на страна на ИЗПЪЛНИТЕЛЯ, ВЪЗЛОЖИТЕЛЯТ има право да поиска писмен подробен доклад за извършените дейности.

**V. ЦЕНИ И ПЛАЩАНИЯ**

**Чл. 7** (1) Плащанията по настоящия договор ще се извършват по банков път по посочена банкова сметка на ИЗПЪЛНИТЕЛЯ.

(2) Цената на 1 брой гума (лятна или зимна) е съгласно ценово предложение на ИЗПЪЛНИТЕЛЯ, представено след отправена покана/заявка от страна на ВЪЗЛОЖИТЕЛЯ, като в единичната цена за доставка на 1 брой гума (лятна или зимна) са включени всички разходи по доставката.

(3) Доставките и услугите ще се възлагат по заявка от ВЪЗЛОЖИТЕЛЯ, според нуждите му в момента на заявката.

(4) Предлаганата цена за демонтаж, монтаж и баланс на 1 брой гума е съгласно ценовата оферта на Изпълнителя.

(5) ВЪЗЛОЖИТЕЛЯТ заплаща цената след извършване на услугата/доставката, по банков път, в лева, в 30 (тридесет) дневен срок, след представяне от ИЗПЪЛНИТЕЛЯ на ВЪЗЛОЖИТЕЛЯ на редовно оформени документи за плащане: фактура - оригинал и двустранно подписан приемо–предавателен протокол.

**Чл. 8.** В случай че се наложи възлагане на други сходни видове и количества доставки или услуги по сключения договор, условията на офертата на ИЗПЪЛНИТЕЛЯ и ценообразуването на извършваните дейности и доставки се запазват същите и за тях.

**Чл.9.** Плащанията се извършват по следната банкова сметка на ИЗПЪЛНИТЕЛЯ:

Банка: ..................................................... \*З................................................................

Банкова сметка: IBAN ................................ \*З...........................................................

Банков код: BIC

..................................... \*З......................................................

**VІ. ОТГОВОРНОСТ ПРИ НЕИЗПЪЛНЕНИЕ**

**Чл. 10.** При забавено изпълнение на доставките или услугите, предмет на настоящия договор по вина на ИЗПЪЛНИТЕЛЯ, той дължи на ВЪЗЛОЖИТЕЛЯ неустойка в размер на 0.5 % от договореното възнаграждение за съответната доставка или услуга с ДДС за всеки просрочен ден, но не повече от 10 % от стойността на съответната доставка или услуга с ДДС.

**Чл. 11.** При неизпълнение на клауза по договора, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 10% от стойността на изпълнените доставки/услуги.

**Чл. 12.** Изплащането на неустойки и обезщетения по този договор не лишава изправната страна по договора от право да търси обезщетение за вреди и пропуснати ползи по общия ред.

**VІІ. ПРЕКРАТЯВАНЕ НА ДОГОВОРА**

**Чл. 13.** Договорът се прекратява:

1. с изпълнението му;
2. по взаимно съгласие между страните, изразено в писмена форма;
3. с развалянето му по реда на чл. 87 от Закона за задълженията и договорите.

**Чл. 14** (1) ВЪЗЛОЖИТЕЛЯТ може да прекрати договора едностранно, с писмено уведомление до ИЗПЪЛНИТЕЛЯ, без предизвестие, ако в хода на изпълнението стане явно, че ИЗПЪЛНИТЕЛЯТ няма да извърши доставките и услугите, предмет на договора, с нужното качество и в дадения срок. В този случай на заплащане подлежат само тези работи, които са извършени качествено и могат да бъдат полезни на ВЪЗЛОЖИТЕЛЯ.

(2) При прекратяване на договора от страна на ВЪЗЛОЖИТЕЛЯ в случаите по ал.(1) ИЗПЪЛНИТЕЛЯТ дължи неустойка в размера по чл. 11 от настоящия договор.

**Чл. 15.** ВЪЗЛОЖИТЕЛЯТ може да прекрати договора с едностранно писмено уведомяване до ИЗПЪЛНИТЕЛЯ, ако в резултат на обстоятелства, възникнали след сключването му, не е в състояние да изпълни своите задължения. В тези случаи той заплаща на ИЗПЪЛНИТЕЛЯ фактически извършената работа, без да дължи неустойки и обезщетения за вреди.

**Чл. 16** (1) ВЪЗЛОЖИТЕЛЯТ може да прекрати договора с едностранно писмено уведомяване до ИЗПЪЛНИТЕЛЯ, без предизвестие, в следните случаи:

* при забавено изпълнение на задълженията по настоящия договор от страна на ИЗПЪЛНИТЕЛЯ с повече от 10 дни.

(2) При прекратяване на договора от страна на ВЪЗЛОЖИТЕЛЯ в случаите по ал. (1) ИЗПЪЛНИТЕЛЯТ дължи неустойка в размера по чл. 11 от настоящия договор.

**VІІI. ДОПЪЛНИТЕЛНИ РАЗПОРЕДБИ**

**Чл. 17.** Настоящият договор влиза в сила от датата на подписването му от страните.

**Чл. 18.** Неразделна част от настоящия договор са:

Техническо предложение за изпълнение на поръчката на ИЗПЪЛНИТЕЛЯ;

**Чл. 19.** Всички спорни въпроси във връзка със сключването, изпълнението и прекратяването на този договор са подсъдни на съответния по степен съд.

**Чл. 20.** За всички неуредени в настоящия договор въпроси се прилагат разпоредбите на Закона за задълженията и договорите, Търговския закон и приложимата нормативна уредба.

**Чл. 21.** Нищожността на никоя клауза от настоящия договор, която бъде обявена за противоречаща на приложимия закон, няма да направи невалидна никоя друга негова клауза или договора като цяло.

Договорът се състави и подписа в 2 еднообразни екземпляра, по един за всяка от страните.

ВЪЗЛОЖИТЕЛ: ИЗПЪЛНИТЕЛ: